Diari Oficial de la Generalitat Valenciana


Sumari del DOGV 4719, del 25-03-2004 (2004/2347)

RESOLUCIÓ de 2 de març de 2004, de la Universitat de València, per la qual es convoca concurs de mèrits per als funcionaris i funcionàries del grup A d'administració general, escala tècnica de gestió, per a cobrir llocs de treball d'aquesta universitat.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4719

Data del DOGV
:   25-03-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/2347


Data del document
:   02-03-2004

Organisme emissor
:   Universitat de València

Tipus de document
:   Resolució

Descriptors 

:   * ciència econòmica
    * professió administrativa
    * universitat
    * concurs administratiu

RESOLUCIÓ de 2 de març de 2004, de la Universitat de València, per la qual es convoca concurs de mèrits per als funcionaris i funcionàries del grup A d'administració general, escala tècnica de gestió, per a cobrir llocs de treball d'aquesta universitat. [2004/X2347]
  
Hi ha vacants diversos llocs de treball dotats pressupostàriament, la provisió del quals es considera convenient ateses les necessitats del servei, per la qual cosa la Universitat de València, d'acord amb l'article 198.2 dels seus Estatuts, amb el text refós de la Llei de la Funció Pública Valenciana i amb el Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa, resol convocar un concurs de mèrits per proveir els llocs de treball que s'indiquen en l'annex I d'aquesta convocatòria, d'acord amb les següents bases de la convocatòria:
  
Primera. Participants
  
1.1. Hauran de participar necessàriament en aquest concurs els funcionaris i funcionàries de carrera del grup A, d'administració general que presten serveis en aquesta Universitat en l'escala tècnica de gestió, que es troben en situació de destinació provisional i tinguen el mateix grup i nivell que el llocs convocats.
  
1.2. S'hi poden presentar els funcionaris i funcionàries de carrera del grup A, d'administració general, escala tècnica de gestió, que presten serveis en aquesta Universitat i hagen estat dos o més anys en una destinació definitiva.
  
1.3 Queden exempts del requisit de permanència de dos anys en el lloc de treball, els funcionaris i funcionàries de carrera del grup A, d'administració general, escala tècnica de gestió, al qui els siga d'aplicació l'art. 20.6 del text refós de la Llei de la Funció Pública Valenciana (DOGV de 30.11.95) i els qui hagen estat traslladats en aplicació de l'art. 197 dels Estatuts d'aquesta Universitat.
  
Segona. Vacants
  
Els llocs vacants que es convoquen a concurs de mèrits, figuren en l'annex I d'aquesta convocatòria.
  
Tercera. Sol·licituds
  
3.1. Els interessats o les interessades han de presentar la sol·licitud amb el model que figura en l'annex II i l'ordre de prioritats segons el model que figura a l'annex III, els quals es trobaran a la pàgina web del Servei de Recursos Humans (PAS), que té la següent adreça: http//www.uv.es/~pas.
  
A la sol·licitud s'adjuntarà el currículum vitae i la documentació justificativa dels mèrits al·legats.
  
3.2. La documentació que ja consta al Registre de Personal (PAS) de la Universitat de València (certificats de serveis prestats i del grau personal consolidat) s'adjuntarà d'ofici a les sol·licituds presentades.
  
3.3. Si algú dels participants desitja que el Servei de Recursos Humans (PAS) aporte altra documentació de què dispose aquesta Universitat, haurà de sol·licitar-ho expressament en instància separada, amb indicació de la unitat on es troba, i estar referenciada al currículum corresponent.
  
Quarta. Termini i lloc de presentació
  
Les sol·licituds i la documentació hauran de presentar-se en el termini de 20 dies hàbils, comptats des de l'endemà de la publicació d'aquesta convocatòria en el Diari Oficial de la Generalitat Valenciana. La qual cosa podrà fer-se al Registre d'Entrada de la Gerència (avinguda de Blasco Ibáñez nº 13, 46198 València), a través de qualsevol altre registre auxiliar dels centres universitaris, o a les oficines públiques a què fa referència l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
Cinquena. Barem
  
El concurs de mèrits es resoldrà per l'aplicació del barem aprovat per la Junta de Govern de la Universitat de València, de 22 d'octubre de 1991, modificat per acord de Junta de Govern de 21 de juliol de 1998. Hi ha una còpia a la pàgina web del Servei de Recursos Humans (PAS).
  
Sisena. Comissió avaluadora
  
6.1. La Comissió Avaluadora que realitzarà la selecció dels llocs de treball convocats a concurs ha de tenir la composició que figura en l'annex III del barem aprovat per la Junta de Govern de la Universitat.
  
El seu funcionament s'adaptarà a allò que estableix la Llei 30/1992, de 26 de novembre, de Règim jurídic de les administracions públiques i del procediment administratiu comú.
  
6.2. Els noms dels components de la Comissió Avaluadora es faran públics abans que acabe el termini de presentació de sol·licituds al tauler d'anuncis del Servei de Recursos Humans (PAS), Avinguda .Blasco Ibáñez, 13, 46447 de València i en la pàgina web d'aquest Servei.
  
Setena. Irrenunciabilitat de les destinacions
  
7.1. Els participants poden desistir de la sol·licitud dins el termini de presentació de sol·licituds. Després que haja transcorregut aquest termini no s'acceptarà cap desistiment i els participants quedaran vinculats al resultat del concurs.
  
7.2. Les destinacions adjudicades són irrenunciables, excepte que abans de finalitzar el termini de presa de possessió s'hagués obtingut una altra destinació per convocatòria pública, i en aquest cas hauria de comunicar-se per escrit al gerent.
  
Vuitena. Participació
  
La participació en el concurs implica l'acceptació de totes les bases.
  
Novena. Presa de possessió
  
La resolució d'aquest concurs es farà pública en el tauler d'anuncis i en la pàgina web del Servei de Recursos Humans (PAS).
  
En la resolució s'indicarà expressament la data de presa de possessió.
  
Deu. Informació respecte de les dades recollides
  
10.1 Les dades subministrades per l'interessat podran quedar incorporades en un fitxer automatitzat que constitueix la Base de Dades de Personal, o la Base de Dades de Borsa de Treball, de conformitat amb la Llei Orgànica 15/1999 de 13 de desembre de Protecció de Dades de Caràcter Personal (LOPD).
  
10.2 El fitxer quedarà sota la responsabilitat de la Secretaria General de la UVEG a l'avinguda Blasco Ibáñez nº 13, 46540 València.
  
10.3 La informació obtinguda serà processada exclusivament per a la gestió de personal.
  
10.4 Les dades de caràcter personal seran tractades amb el grau de protecció que estableix el Reial Decret 994/1999 d'11 de juny, en el que es regulen les mesures de seguretat dels fitxers automatitzats que continguen dades de caràcter personal, adoptant-se les mesures de seguretat necessàries per a garantir la confidencialitat i la integritat de la informació.
  
10.5 Els interessats o interessades podran exercir els seus drets d'accés, rectificació cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat de València, a l'avinguda Blasco Ibáñez nº 13, 46596 València.
  
Onze. Recursos
  
Contra aquesta resolució, que exhaureix la via administrativa, es pot interposar potestativament un recurs de reposició en el termini d'un mes a partir de l'endemà de la notificació o publicació davant el mateix òrgan que dicte la resolució o un recurs contenciós administratiu davant els òrgans de la jurisdicció contenciós administrativa de la Comunitat Valenciana en el termini de dos mesos comptats des de l'endemà de la publicació.
  
València, 2 de març de 2004.- Per delegació (DOGV de 05.05.03), la vicerectora d'Economia i Administració: Matilde O. Fernández Blanco.
  
ANNEX I
  
CARACTERÍSTIQUES DELS LLOCS DE TREBALL OFERTATS SEGONS LA RELACIÓ DE LLOCS DE TREBALL
  
1) Denominació del lloc: cap de Secció
  
Nº lloc: 1386
  
Classificació: A24E45
  
Requisit de formació específica: 20
  
Localització del lloc de treball: Servei de Formació Permanent
  
2) Denominació del lloc: cap de Secció
  
Nº lloc: 1880
  
Classificació: A24E45
  
Requisit de formació específica: 10
  
Localització del lloc de treball: Oficina de Control Intern
  
3) Denominació del lloc: cap de Secció
  
Nº lloc: 1881
  
Classificació: A24E45
  
Requisit de formació específica: 10
  
Localització del lloc de treball: Gerència, Servei d'Investigació
  
4) Denominació del lloc: cap de Secció
  
Nº lloc: 1883
  
Classificació: A24E45
  
Requisit de formació específica: 10
  
Localització del lloc de treball: Gerència, Servei d'Investigació
  
5) Denominació del lloc: cap de Secció d'Obres
  
Nº lloc: 1009
  
Classificació: A24E45
  
Requisit de formació específica: 20
  
Localització del lloc de treball: Gerència, Servei d'Inversions
  
6) Denominació del lloc: cap de Secció Planificació i Anàlisi
  
Nº lloc: 1066
  
Classificació: A 24E45
  
Requisit de formació específica: 20
  
Localització del lloc de treball: Gerència, Recursos Humans PDI
  
7) Denominació del lloc: cap de Secció de Serveis i Subministraments
  
Nº lloc: 1160
  
Classificació: A 24E45
  
Requisit de formació específica: 20
  
Localització del lloc de treball: Gerència, Servei de Inversions
  
8) Denominació del lloc: tècnic superior de Relacions Internacionals
  
Nº lloc: 1922
  
Classificació: A20E40
  
Requisit de formació específica: 10
  
Mèrits Preferents: 8,9,10,12
  
Localització del lloc de treball: Gerència, Servei d'Estudiants (Gabinet de Relacions Exteriors)
  
9) Denominació del lloc: tècnic superior de Comptabilitat
  
Nº lloc: 1933
  
Classificació: A20E40
  
Requisit de formació específica: 10,23
  
Localització del lloc de treball: Gerència, Servei de Comptabilitat i Pressupost
  
10) Denominació del lloc: tècnic superior Gestió d'Investigació
  
Nº lloc: 1934
  
Classificació: A20E40
  
Requisit de formació específica: 10
  
Localització del lloc de treball: Gerència, Servei d'Investigació
  
Requisit de formació específica:
  
10. Coneixements de valencià a nivell mitjà.
  
20. Coneixements de valencià a nivell mitjà, o compromís d'adquirir aquest coneixement en el termini de quatre anys a partir de l'1 de gener de 1998\*.
  
\* Atès que el termini de 4 anys es va complir l'1 de gener de 2002 el requisit de formació especifica implica que els interessats o les interessades hauran de tenir el nivell mitjà de valencià per a participar en el concurs de mèrits.
  
23. Llicenciatura en Economia, o llicenciat en CC. Actuarials i Financeres, o llicenciat en ADE.
  
Mèrits preferents:
  
8. Coneixements d'anglès
  
9. Coneixements de francès
  
10. Coneixements d'alemany
  
12. Coneixements d'itàlia
  
Barem per puntuar els mèrits:
  
El barem aprovat per Junta de Govern de la Universitat de València, de 22 d'octubre de 1991, modificat per acord de Junta de govern del 21 de juliol de 1998.
  
Puntuació mínima per a l'adjudicació de les vacants:
  
La puntuació mínima que cal obtenir es de 8 punts, per als llocs de caps de Secció (nº 1386,1880,1881,1883,1009,1066,1160), i de 5 punts per a la resta (nº 1922,1933,1934), segons estableix la disposició quarta del barem.